**3 priedas**

Kaišiadorių rajono savivaldybė

(Pareigos)

(Vardas, pavardė)

\_\_\_\_\_\_\_\_\_\_\_\_

*(data)*

SUDERINU

*\_\_\_\_\_\_\_\_\_\_\_\_\_\_\_\_\_\_\_*

*(parašas)*

Nacionalinė švietimo agentūra

Direktorė

Rūta Krasauskienė

\_\_\_\_\_\_\_\_\_\_\_\_

*(data)*

SUDERINU

\_\_\_\_\_\_\_\_\_\_\_\_\_\_\_\_

*(parašas)*

Kaišiadorių r. Žiežmarių gimnazija

Direktorius

Ieva Mažulienė

\_2020-10-01 d. įsakymas Nr.V-102

*(data,* *dokumentas, Nr.)*

TVIRTINU

\_\_\_\_\_\_\_\_\_\_\_\_\_\_\_\_\_\_\_

 *(parašas)*

**KAIŠIADORIŲ R. ŽIEŽMARIŲ GIMNAZIJOS VEIKLOS TOBULINIMO PLANAS**

2020-09-10

**Žiežmarių gimnazijos rizikos išorinio vertinimo rodiklių vertinimo atitikmuo visuminio veiklos kokybės vertinimo, vykusio 2017 m., rezultatams:**

1.1. Asmenybės tapsmas - 3

1.2. Mokinio pasiekimai ir pažanga - 2

2.1. Orientavimasis į mokinio asmenybės tapsmą - 3

2.2. Orientavimasis į mokinio poreikius - 2

2.3. Mokyklos bendruomenės susitarimai dėl kiekvieno mokinio ugdymosi sėkmės - 3

3.1. Ugdymo(si) planavimas - 3

3.2. Mokymosi lūkesčiai ir mokinių skatinimas - 3

3.3. Ugdymo(si) organizavimas - 3

3.4. Mokymasis - 3

3.5. (Įsi)vertinimas ugdymui – 2

**PAGRINDIMAS (PAGRINDŽIANTI INFORMACIJA IR DUOMENYS)**

Žiežmarių gimnazijoje 2019-2020 m.m. 23 klasių komplektuose mokėsi 511 mokinių (iš jų 34 – SUP), veikė dvi priešmokyklinio ugdymo grupės, dirbo 50 pedagoginių darbuotojų (šaltinis: 2020-09-01mokinių registras, ŠVIS‘o duomenys). 2020-2021 m.m. 5-8 klasėse mokosi 212 mokinių, gimnazijai skiriama projekto „Kokybės krepšelis“ dotacija I metams 212x354= 75 048,00 Eur. 2021-2022 m.m. planuojamas mokinių skaičius 5-8 kl.~ 212, dotacijos dydis ~ 75 048,00 Eur (bus tikslinama 2021-09 mėn.) . Iš viso per du metus = 150 096,00 Eur.

Išorės vertinimo, vykusio 2017 m., ataskaitoje teigiama, jog mokytojai nepakankamai panaudoja grįžtamojo ryšio informaciją mokymo organizavimui ir mokinių mokymosi planavimui. 66 proc. stebėtų pamokų informacija apie padarytą pažangą nesiremta planuojant ar koreguojant tolimesnį mokymosi bei ugdymo procesą, 40 proc. pamokų aptartas arba iš dalies aptartas išmokimas ir pažanga, tik 22 pamokose organizuotas mokymas(is) atitiko šiuolaikinio mokymo(si) paradigmą. Pastebėta, kad mokykloje daugiau dėmesio skiriama nepatenkinamai besimokantiems, SUP mokinių poreikių tenkinimui nei aukštesne mokymosi motyvacija ir kūrybiškumu pasižymintiems mokiniams. Kaip stiprusis pamokos aspektas gabių vaikų ugdymas išorės vertintojų išskirtas tik 1 pamokoje, kaip tobulintinas – 25 pamokose. Tai patvirtina ir NMPP rezultatai: 6 ir 8 klasėse matematikos ir gamtos mokslų aukštesniųjų mąstymo gebėjimų srityse surenkama 20-25 proc. mažiau taškų, nei kitose kognityvinių gebėjimų srityse, aukštesnįjį lygį pasiekia tik 16-20 proc. mokinių. Vertintojų nuomone, diferencijuoto, individualizuoto, suasmeninto ugdymo organizavimas yra tobulintinas mokyklos veiklos aspektas.

2019-2020 m. m. gimnazijoje pradėta tikslinga paremiančio mokinių ugdymą(si) mokymo tobulinimo veikla 5-6 klasėse (GMK -13,4 p.). Mokytojai stebėjo ir vertino mokinių mokėjimo mokytis kompetencijos įtaką pažangai ir pagal suderintas su pagalbos mokiniui specialistais bei tėvais rekomendacijas personalizavo mokymą(si) pamokoje. Rezultatas: 90% mokinių, kuriems buvo taikytos rekomendacijos, pagerėjo mokymosi motyvacija, 68% - mokėjimo mokytis gebėjimai, 25% šių mokinių, lyginant I ir II pusmečio mokymosi rezultatus, padarė pažangą.

NŠA apklausose teiginio „Per pamokas aš turiu galimybę pasirinkti įvairaus sunkumo užduotis“ įvertinimas yra vienas žemiausių (2019 m. - 2,8, 2018/2017 m. - 2,7/2,6). Todėl 2018-2020 m. vienoje (7a/8a) klasėje mokinių pasirinkimui visų dalykų pamokose buvo susitarta nuolat teikti skirtingas 2-3 lygių užduotis. 2019/2020 m. m. šios klasės 72% mokinių išsikelia mokymosi tikslus ir planuoja ugdymąsi, 76% įsivertina ir apmąsto mokymosi rezultatus, 2018-2019 m. m. pagrindinio lygio buvo 6 mokiniai, patenkinamo - 11 mokinių, 2019/2020 m. m. atitinkamai 11 ir 7 mokiniai.

2019 m. gimnazijoje įsivertinto 2.2.2. veiklos kokybės rodiklio „Ugdymo(si) organizavimas“ rezultatai leidžia daryti išvadą, kad yra skiriamos papildomos užduotys gabiesiems (3.5), mokiniai, atlikdami užduotis, gali konsultuotis individualiai ar visa grupe (3.3), po pamokų turi galimybę lankyti dalykų konsultacijas (3.4), tačiau užduočių diferencijavimas ir individualizavimas pamokose vis dar reikalauja tobulinimo (2,8).

Nuo 2019 m. 9-10 kl. matematikos ir lietuvių kalbos mokoma(si) skirtingų pasiekimų grupėse su galimybe po pusmečio pereiti į kitą grupę. Gimnazijos mokinių PUPP lietuvių kalbos rezultatų vidurkis 2019 m. 0,64 aukštesnis už šalies (2018 m. - 0,17 žemesnis) ir 0,93 aukštesnis (2018 m.-0,34) už Kaišiadorių r. savivaldybės, tačiau matematikos vidurkis 0,19 (2018 m. - 0,48) žemesnis už šalies ir 0,23 žemesnis už rajono (2018 m. - 0,21). Šią veiklą numatyta tęsti, naudojant gimnazijai skirtas ugdymo lėšas.

NMPP 4kl. pagrindinį lygį 2018 m. pasiekė 67,5 proc., 2019 m. – 72,4 proc. mokinių, aukštesnįjį – 15,0 ir 17,2 proc. mokinių. Ir 2018, ir 2019 m. nebuvo mokinių, nepasiekusių pasaulio pažinimo testo patenkinamo lygio. Patenkinamą lygį pasiekė 11,9 proc. (2018 m.) ir 6,7 proc.(2019 m.). Pasaulio pažinimo 2018 m. pagrindinį lygį pasiekė 61,9 proc., aukštesnįjį – 26,2 proc., 2019 m. pagrindinį lygį pasiekė 13,3 proc., o aukštesnįjį – net 80,0 proc. mokinių. Tokius gerus rezultatus nulėmė gamtos mokslų laboratorijos įsteigimas ir joje atliekami praktiniai darbai. 2018 m. 6 klasėse patenkinamą lygį pasiekė 27,7 proc., o 2019 m. – 21,9 proc. mokinių, aukštesnįjį lygį 2018 m. – 14,9 proc., o 2019 m. tokių mokinių nebuvo. 2018 m. 18,8 proc. aštuntų klasių mokinių nepasiekė matematikos patenkinamo lygio, 18,8 proc. mokinių pasiekė pagrindinį lygį, aukštesnįjį lygį pasiekį tik 3,1 proc. mokinių. 3,6 proc. mokinių nepasiekė gamtos mokslų patenkinamo lygio, 35,7 proc. pasiekė patenkinamą lygį, 50,0 proc. – pagrindinį, o 10,7 proc. mokinių – aukštesnįjį lygį. Lyginti su 2019 m. negalima dėl labai mažo testavime dalyvavusių skaičiaus.

Šie rezultatai sąlygoja skirti didesnį dėmesį matematikos ugdymo diferencijavimui ir aukštesniųjų mąstymo gebėjimų ugdymui žemesnėse klasėse.

Gimnazijoje veikia tarptautinis I\*EARN klubas (International Education And Resource Network), kurio nariai dalyvavo („Talking kites“ (Israel), kultūriniai mainai „Indija-Lietuva“ ir „Turkija-Lietuva“), koordinavo („Vardų siena“/„Wall of Names“) tarptautinius projektus, veikia Kaišiadorių rajono Jaunųjų programuotojų mokykla (JPM), kurią baigė 4 laidos (40 mokinių) ir šiuo metu mokosi 9 mokiniai (8-10 kl.) Tai iš dalies lėmė puikius IT VBE rezultatus (reitinguose – 10-12 vieta šalyje). IT kabinetų, kuriuose vykdomos šios gilesnės ir sudėtingesnės nei bendrosiose ugdymo programose numatytos veiklos, mokymo bazė pasenusi (2014 - 2015 m.), todėl ją būtina modernizuoti.

Gimnazijos kabinetai aprūpinti IT priemonėmis (multimedijinė įranga ir spausdintuvai), tačiau kokybiškam ugdymui virtualiose aplinkose, skaitmeninio ugdymo turinio kūrimui aktualu atnaujinti mokytojų darbo įrankius (IT bazė kabinetuose 2011-2012 m. senumo). Aktyvių, tiriamųjų darbo metodikų naudojimui gimnazijoje reikalinga 3D, išmanioji klasė, laboratorinė įranga. Mokymasis nuotoliniu būdu parodė, kad mokiniai greitai įgyja nuotolinio mokymosi įgūdžių ir daliai iš jų toks mokymasis sudarė sąlygas padaryti geresnę pažangą, tačiau 25-26 proc. 1-8 kl. mokinių neturi namuose tinkamų ugdymosi sąlygų ir priemonių, todėl svarbu, kad naudotis moderniomis mokymosi priemonėmis ir gauti tinkamą individualią mokymosi pagalbą galėtų gimnazijoje.

2019 m. 100 proc. pedagoginių darbuotojų įsivertino savo veiklą pokalbiuose su kuruojančiais vadovais. Apie 40 proc. (2018 m. - 15 proc.) mokytojų išsakė, kad stiprieji jų darbo aspektai yra mokinių vertinimas ir įsivertinimas, tačiau 44 proc. (2018 m. - 80 proc.) mokytojų mokinių įsivertinimo organizavimą ir jo panaudojimą ugdymo pažangai įvardino kaip nepasisekusį ar tobulintiną aspektą. Stebėsenos duomenimis, apie 80 proc. mokytojų trūksta profesinio meistriškumo formuluojant vertinimo kriterijus, siekiamą rezultatą pamokos uždavinyje, 35 proc. - diferencijuojant ugdymą(si). 2019-2020 m. m. 20 proc. mokytojų (4 poros) kolegialiai mokosi „Pamokos studijos“ metodu, tačiau pateikta informacija sąlygoja pažangą užtikrinančio grįžtamojo ryšio naudojimo mokymų būtinumą. Taip pat mokymosi reikalauja ir būtinumas kurti skaitmeninį ugdymosi turinį, kad galėtume, esant reikalui, tinkamai organizuoti nuotolinį mokymą(si) ir/ar konsultacijas atskiroms mokinių grupėms.

**TIKSLAS: GERINTI ASMENINIUS MOKINIO POREIKIUS IR GALIMYBES ATITINKANČIĄ PAŽANGĄ IR PASIEKIMUS**

1. **uždavinys: ugdyti mokinių aukštesniuosius mąstymo gebėjimus, stiprinant individualizuoto ir diferencijuoto ugdymosi formas**

|  |  |  |  |  |
| --- | --- | --- | --- | --- |
| Veikla | Kiekybinis rodiklis  | Kokybinis rodiklis | Lėšų detalizavimas | Įgyvendinimo laikotarpis |
| * 1. Paremiančio ugdymą(si) mokymo stiprinimas
 | 1. Kartą per 3 mėn. kartu su sunkumų turinčiais ir gabiaisiais 5-6 ir 6-7 klasių mokiniais kolegialiai sutariamos personalizuoto mokymo(si) rekomendacijos.
2. Bent 30 proc. stebėtų pamokų kiekvienais mokslo metais fiksuotas rekomendacijų taikymo veiksmingumas mokinių pažangai.
3. Bent 35 proc. stebėtų pamokų kiekvienais mokslo metais fiksuotas užduočių diferencijavimas ir individualizavimas aukštesniųjų mąstymo gebėjimų ugdymo tikslu.
4. Formaliojo ugdymo 1 matematikos pamoką 4, 6 ir 7 klasėse, matematikos ir gamtos mokslų pamoką 8 klasėse, kuriose mokosi 25 ir daugiau (4 klasėse – 20 ir daugiau) mokinių, mokosi diferencijuotai skirtingo lygio grupėse.
5. Įrengta individualaus ugdymosi studija SUP mokiniams, gabiesiems, tiems, kuriems taikytos poveikio priemonės, individualizuotam at grupiniam ugdymuisi
 | *\*10-15 procentų 5-7 klasių mokinių, kuriems taikomos rekomendacijos, ir 5 proc. kitų mokinių padarė metinio vidurkio pažangą, įsitraukė į mokymosi pasiekimų į(si)vertinimą, pažangos stebėjimą (1 kokybinis rodiklis).**\*Asmeninę metinio vidurkio matematikos pažangą padarė iki 8 proc., gamtos mokslų – 5 proc. mokinių.**\*6 klasių NMPP standartizuotų matematikos testų taškai padidėjo 0,01 (nuo 0,09 iki 0,1).* *\*5 proc. 5-9 kl. sumažėjo I pusmetį nepažangių (lyginant su buvusiu metiniu rezultatu) ir vasarą papildomus darbus gaunančių mokinių.* *\*NŠA mokinių ir tėvų apklausoje teiginio „Per pamokas aš turiu galimybę pasirinkti įvairaus sunkumo užduotis“ įvertis padidėjo 0,2, mokinių ir tėvų įtraukimo į mokymosi sėkmių aptarimą įvertis nesumažėjo.**\*ne mažiau kaip 35 proc. stebėtų pamokų kiekvienais mokslo metais suteikta užduočių pasirinkimo galimybė, 20 proc. mokinių pasinaudojo tikslingai, tenkindami asmeninius lūkesčius.**\*NMPP aukštesnįjį lygį pasiekusių mokinių, lyginant 6 ir 8 klasių rezultatus, padaugėjo bent 5 proc.**\*8 kl. (2022 m.) NMPP matematikos ir gamtos mokslų aukštesniųjų mąstymo gebėjimų srities taškų surinkta 5-10 proc. daugiau nei 6 kl. (2020 m.).**\*Asmeninę mokymosi pažangą padarys bent 25 proc. dalyvaujančių galimybių akademijos pasirinktoje dalyko programoje mokinių.* | \*Individualaus ugdymosi studijos įrengimas – 5 stalai ir kėdės, spinta, minkštasuolis – 1000,00 Eur3 kompiuteriai – 1385,50 Eur, multisensorinės priemonės – 2000,00 Eur | \*2020-2021 m.m. - 2021 - 2022 m.m. \*2021 m. III ketv. |
| * 1. Vidinio projekto „Renkuosi mokytis“ vykdymas 5-7 klasėse
 | 1. 25 proc. metinių pamokų 5 klasėse ir 50 proc. metinių pamokų 6-7 klasėse teikiamos bent dviejų lygių užduotys.
2. Kiekvienam mokomajam dalykui per metus parengta ne mažiau kaip po 10 proc. metinių pamokų skaičiaus skaitmeninių bent dviejų lygių užduočių komplektų suplanuotiems atsiskaitomiesiems darbams.
 | \*DU mokytojams už užduočių rengimą 2600,00 Eur už 260 užduočių komplektų mokslo metams. Viso 5275,4 Eur (DU - 5200,00 Eur, SD – 75,4 Eur) | \*2020-2021 m.m. -2021-2022 m.m.  |
| * 1. Programos „Galimybių akademija“ parengimas ir įgyvendinimas
 | 1. Įrengta kompiuterių ir išmanioji klasė Galimybių akademijos veiklai.
2. Įgyvendinamos mokslo populiarinimo programos gabiesiems (I\*EARN klubo, JPM, jaunųjų gamtininkų, matematikos, kalbų, technologijų ir kt.).
3. Įgyvendinamos savivaldaus mokymosi programos mokymosi gilinimui ir nesėkmių šalinimui (gamtos mokslų, matematikos 5-6 ir 7-8 kl.).
4. Parengtas ir įgyvendintas bent 1 integruotas ugdymo projektas, tiriamasis darbas aukštesniųjų mąstymo gebėjimų ugdymui (be suplanuotų UP) kiekvienoje 4-8 klasėje (dalyvauja ~100 mokinių)
5. Išmaniosios erdvės įkūrimas diskusijoms, mokymuisi, klubų veiklai.
 | \*16 kompiuterių ir jų įkrovimo spinta – 10000,00 Eur, 30 stalų ir kėdžių – 5500,00 Eur \*Dvi 3D klasės (bendrajam ir pradiniam ugdymui) su mokomaisiais 3D objektais – 12000,00 Eur, du 3D spausdintuvai – 5600,00 Eur\*DU – klubų veiklai 0,3 mokytojo pareigybės – 5072,5 Eur (DU - 5000,00 Eur, SD – 72,50 Eur)\*7 interaktyvūs ekranai – 28 000,00 Eur\*Edukacinė 16-20 vietų platforma „Robotel let‘s talk“ – iki 16 000,00 Eur\*Išmaniajai erdvei – TV ekranas - 1000,00 Eur | \*įrangos pirkimas ir kab. įrengimas – 2021 m. II ketv.Nuo 2020-2021 m.m. II pusmečio\*Įsigyjama 2021 m. III - IV ketv.  |

**Iš viso 2020-2021 m. m. – 40810,20 Eur, 2021-2022 m.m. – 52023,20 Eur**

1. **uždavinys – stiprinti mokinių savivaldaus mokymosi gebėjimus, modernizuojant ugdymą**

|  |  |  |  |  |
| --- | --- | --- | --- | --- |
| Veikla | Kiekybinis rodiklis  | Kokybinis rodiklis (galimi rodikliai..) | Lėšų detalizavimas | Įgyvendinimo laikotarpis |
| * 1. Pažangą skatinančio grįžtamojo ryšio, vertinimo/įsivertinimo informacijos panaudojimo pamokose gebėjimų tobulinimas
 | 1. 1. 30 mokytojų įgijo naujų žinių apie pažangą skatinančio grįžtamojo ryšio panaudojimą ugdymui.
2. 2. Bent 25 proc. stebėtų pamokų fiksuota Reflektus taikymo įtaka mokinių savivaldumui mokantis.
3. 3. 75 proc. mokytojų, atsižvelgę į Reflektus taikymo rezultatus, koregavo ugdymo turinį.
 | *\*NŠA mokinių „Aš noriai, su džiaugsmu, einu į mokyklą“ įsivertinimas pagerėjo bent 0,1.**\*Bent 30 proc. 6-7 klasių mokinių, taikydami įsivertinimui Reflektus, įsitraukė į tolimesnio mokymosi planavimą.* *\*NMPP anketinės apklausos standartizuotas mokėjimo mokytis rodiklis 6 ir 8 kl. padidėjo 0,01.**\*Bent 40 proc. 5-7 kl. mokinių patogiai naudojosi skaitmenine medžiaga mokymuisi, pasirinko mokymosi lygį atitinkančias užduotis, įsitraukė į mokymosi pasiekimų į(si)vertinimą, pažangos stebėjimą, pasiektų rezultatų apmąstymą, mokymosi planavimą.**\*20 proc. 5-8 kl. mokinių įgyvendino savo asmeninius lūkesčius ir padarė bent vieno mokomojo dalyko pažangą, reflektavo ir vertino metodo bei įrankių įtaką jų pažangai – tobulėjo mokėjimo mokytis kompetencija.* | \*Reflectus 3 seminarai ir licencijos įsigijimas – 4000,00 Eur | \*Mokymai 2021 m. I ketv., \*Taikymas – nuo 2020-2021 m.m. II pusm.  |
| * 1. Virtualaus ir nuotolinio ugdymo plėtojimas
 | 1. Kaupiamas skaitmeninis visų ugdymo dalykų mokytojo pamokoms parengtas ugdymo turinys 5-6 ir 6-7 klasei.
2. Kaupiamas/formuojamas ugdymo turinys nuotolinio mokymosi formai.
3. Bent 30 proc. pamokų mobiliais įrenginiais naudojamos Eduka klasė, Ema pamokos, Moodle platformos, eTest, Egzaminatorius.lt galimybės.
4. Bent 50 proc. stebėtų pamokų virtualios ugdymosi aplinkos naudojamos individualiam, grupiniam darbui.
 | \*50 nešiojamųjų kompiuterių po 650,00 Eur ir 45 grafinės planšetės po 140 Eur mokytojų darbo vietoms 38 800,00 Eur\*DU – IT diegimo koordinatoriaus 0,75 etato, pareiginės algos pastoviosios dalies koeficientas 3,70 – 5945,80 Eur ( DU - 5860,80 Eur, SD – 85,00 Eur)\*6 mobilių įrenginių įkrovimo dėžės po 1330,00 Eur – viso 7980,00 Eur | Įrangos pirkimas 2020 m. IV ketv.2021 m.\*Įsigyjama 2020 m. IV ketvirtį |
| * 1. Kolegialaus mokymosi vykdymas „Pamokos studijos“ metodu
 | 1. „Pamokos studijos“ metodu mokosi 10-12 (25-30 proc.) mokytojų porų.
2. Pravesta ir išanalizuota po 2 pamokas per metus (porai – 4).
 | \*DU – 48 pamokos po 11.40 Eur – viso 536,80 Eur (DU - 529,13 Eur, SD – 7,67 Eur)  | \*2021 m. |

**Iš viso 2020-2021 m. m. – 55536,64 Eur, 2021-2022 m.m. – 1725,96 Eur**

**IŠ VISO - 150 096,00 Eur**

Patvirtinu, kad šiame plane numatytos projektui skirtos finansavimo lėšos (Kokybės krepšelio lėšos) nėra suplanuotos apmokėti ugdymo reikmėms, t. y. toms mokyklos veikloms ir darbuotojams (priemonėms), kurioms mokymo lėšos privalo būti skirtos Lietuvos Respublikos Vyriausybės nustatyta tvarka (iš Klasės krepšelio).

|  |  |
| --- | --- |
| **Partnerio atsakingas asmuo**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Vardas, pavardė, pareigos, parašas) | **Mokyklos vadovas**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Vardas, pavardė, pareigos, parašas) |